Tonuti Spagnol
Tonutis (Antonijas) Spanjolas (it. Tonuti (Antonio) Spagnol, 1930 m. Kazarsa, Italijos karalystė – 2017 m. Verona, Italija) – friulų poetas, literatas. Gimė valstiečių dalininkų šeimoje. T. Spanjolo šeima ir P. P. Pazolinio motina buvo kilę iš to paties krašto. P. P. Pazolinis skatino palaikyti friulų kalbą, friuliškai rašyti, ir T. Spanjolas laikomas vienu paskutinių P. P. Pazolinio mokinių, juodu visą gyvenimą palaikė ryšį. T. Spanjolo brolis Dantė buvo misionierius Afrikoje. Tonutis Spanjolas kūrė friulų ir italų kalbomis. Sulaukęs 87–erių metų 2017 m. lapkričio 5 d. mirė Veronoje, palaidotas San Džovanio kapinėse.